Sharl Mishel Vladimir Putin bilan oxirgi marta 15 martda suhbatlashgandi. Foto: AP Yevrokengash raisi Sharl Mishel Rossiya prezidenti Vladimir Putin bilan telefon orqali muloqotida uni pasxa bayrami munosabati bilan Ukraina shaharlarida gumanitar yo‘laklar ochishga chaqirganini ma’lum qildi. "Prezident Putin bilan telefon orqali muloqot o‘tkazdim. Uni qat’iyan Mariupol va boshqa qamal qilingan shaharlarda zudlik bilan gumanitar va xavfsiz chiqish yo‘laklarini ta’minlashga chaqirdim, buning ustiga, pravoslav pasxasi", - deb yozdi Mishel tvitterda. Bundan tashqari, Yevrokengash raisi YeI Ukrainadagi “maxsus operatsiya”ga salbiy munosabatda ekanligini tasdiqlagan. Mishel Putin bilan oxirgi marta 15 martda suhbatlashgandi. O‘shanda ular Rossiya va Ukraina o‘rtasidagi muzokaralar jarayonini muhokama qilgandi.